2017 წლის 20 დეკემბერი

ს.ს.ი.პ საქართველოს ადვოკატთა ასოციაციის“

სარევიზიო კომისიის სხდომის

ოქმი

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ოფისში (მისამართი: თბილისი, ძმ. ზუბალაშვილების ქ.36). სხდომას ესწრებოდნენ 2017 წლის 9 დეკემბერს საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები: **ლელა ბჟალავა, დავით ახალაური, თეიმურაზ მესხი, რაჟდენ კუპრაშვილი (სხდომას არ ესწრებოდა წევრი ნუნუ კვანტალიანი).**

ქეთევან ჯაფარიძე- სარევიზიო კომისიის კოორდინატორი

 სხდომის დაწყების დრო- 11:00 საათი

**დღის წესრიგი:**

1. საქართველოს კანონის „ადვოკატთა შესახებ“, 29-ე მუხლის, მე-4 პუნქტის თანახმად, სარევიზიო კომისიის თავმჯდომარის არჩევის შესახებ საკითხი;

2017 წლის 20 დეკემბერს, 11:00 საათზე, საქართველოს ადვოკატთა ასოციაციის ოფისში შეიკრიბა 2017 წლის 9 დეკემბერს საქართველოს ადვოკატთა ასოციაციის საერთო კრების მიერ არჩეული სარევიზიო კომისიის წევრთა უმრავლესობა (**ლელა ბჟალავა, დავით ახალაური, თეიმურაზ მესხი, რაჟდენ კუპრაშვილი).**

სხდომის დაწყებამდე, სარევიზიო კომისიის კოორდინატორმა - ქეთევან ჯაფარიძემ წევრებს მიაწოდა ინფორმაცია, რომ სარევიზიო კომისიის წევრს - ნუნუ კვანტალიანს მიმდინარე წლის 18 დეკემბერს, სატელეფონო კომუნიკაციის საშუალებით (ადვოკატთა ასოციაციის საკონტაქტო ტელეფონის ნომრიდან 2 22 46 54, მობილური ტელეფონის ნომერზე: 599 433 132) ეცნობა სარევიზიო კომისიის სხდომის ჩატარების თარიღის და დღის წესრიგის საკითხის შესახებ, თუმცა ქ-ნი ნუნუ კვანტალიანის განცხადებით, იგი ვერ ახერხებდა აღნიშნულ სხდომაზე დასწრებას.

წევრებმა განაცხადეს, რომ საქართველოს ადვოკატთა ასოციაციის წესდების 27-ე მუხლის, 27.2 პუნქტის თანახმად: „სარევიზიო კომისიის სხდომა გადაწყვეტილებაუნარიანია, თუ მას ესწრება კომისიის სიითი შემადგენლობის უმრავლესობა“. შესაბამისად, რადგან აღნიშნულ სხდომას ესწრება სარევიზიო კომისიის ხუთი წევრიდან ოთხი წევრი, ისინი უფლებამოსილნი არიან იმსჯელონ დღის წესრიგით გათვალისწინებულ საკითხზე.

მათ განაცხადეს, რომ საქართველოს კანონის „ადვოკატთა შესახებ“, 29-ე მუხლის, მე-4 პუნქტის თანახმად: „სარევიზიო კომისიის თავმჯდომარეს კომისიის წევრთაგან სიითი შემადგენლობის უმრავლესობით, 4 წლის ვადით ირჩევს თავად კომისია“.

 საქართველოს ადვოკატთა ასოციაციის წესდების 25-ე მუხლის, 25.5 პუნქტის თანახმად, სარევიზიო კომისიის თავმჯდომარის არჩევის შესახებ საკითხზე ჩატარდა ღია კენჭისყრა. კენჭიყრის შედეგებით,

დამსწრე წევრების მიერ ერთხმად იქნა მიღებული

**გადაწყვეტილება: საქართველოს ადვოკატთა ასოციაციის სარევიზიო კომისიის თავმჯდომარედ, 4 წლის ვადით არჩეულ იქნას რაჟდენ კუპრაშვილი.**

სარევიზიო კომისიის თავმჯდომარე- რაჟდენ კუპრაშვილი

 წევრი- თეიმურაზ მესხი

წევრი - დავით ახალაური

წევრი - ლელა ბჟალავა